
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση αποφάσεων «περί μεταβιβάσεως στο Γενικό Γραμμα¬ 
τέα, στους Ειδικούς Γραμματείς και τους υπηρεσιακούς παράγο¬ 
ντες του Υπουργείου της εξουσίας να υπογράφουν “με εντολή 


Υπουργού”... 1 

Τροποποίηση της αριθ. 256771/19.1.89 απόφασης Υπ. Γεωρ¬ 
γίας. 2 


Τροποποίηση της αριθ. 30581/27.3.89 κοινής απόφασης των 
Υπουργών Εθν. Οικονομίας και Εργασίας μόνο ως προς το μέ¬ 
ρος που αφορά το ύψος του ποσού χρηματοδότησης της ΕΥΔΑΠ. 3 

Παράταση χρόνου ισχύος των αριθ. 31484/23.6.88, 31219/ 
23.5.88, 31700/18.7.88 και 31485/23.6.88 κοινών απο¬ 
φάσεων των Υπουργών Εθνικής Οικονομίας και Εργασίας ως 
προς το μέρος που αφορούν τη χρηματοδότηση του ΤΟΕΒ Αγρο¬ 
κτήματος Ναούσης και του Δήμου Διδυμοτείχου, του ΤΟΕΒ Μι¬ 
κρού Μοναστηριού Θεσσαλονίκης και του ΤΟΕΒ Χαλάστρας Κα- 
λοχωρίου Θεσσαλονίκης, του Δήμου Πτολεμαΐδας, της Δημοτι¬ 
κής Επιχείρησης Ύδρευσης Αποχέτευσης Αλεξανδρούπολης, 


αντίστοιχα. ..... 4 

Χρηματοδότηση από τον ΟΑΕΔ του Δήμου Καλλιθέας και της Κοι¬ 
νότητας Φουρνά Ευρυτανίας, για την εκτέλεση κοινωφελών έρ¬ 
γων προς απασχόληση ανέργων. 5 

Ανάθεση του έργου της διοίκησης μελετών, εκτέλεσης έργων και 
προμηθειών για την υλικατεχνική υποστήριξη όλων των Ιστορι¬ 
κών Αρχείων της χώρας, στην Διεύθυνση Εφαρμογής Εκπαιδευ¬ 
τικών Σχεδίων ΔΙΕΦΕΣ της Κ.Υ. του ΥΠΕΠΘ. 6 

Σύσταση νομικού προσώπου στην κοινότητα Βασιλικής Ν. Λευκά¬ 
δας με την επωνυμιά «Σχολική Επιτροπή Νηπιαγωγείου - Δημο¬ 
τικού Σχολείου και Γυμνασίου Βασιλικής». 7 

Σύσταση ίδιου Νομικού Προσώπου με το όνομα Σχολική Επιτροπή 
Δημοτικού Σχολείου & Νηπιαγωγείου Πραιτωρίου στο Πραιτώ- 
ριο του Νομού Λάρισας. 8 


Σύσταση ίδιου Νομικού Προσώπου με το όνομα Σχολική Επιτροπή 
Δημοτικού στην Κοινότητα Καλλιπεύκης του Νομού Λάρισας. 9 
Τροποποίηση του Ο.Ε.Υ. Κοινότητας Τζερμιάδων Ν. Λασιθίου. . 10 
Ίδρυση αναπτυξιακού συνδέσμου στην 11η Γεωγραφική Ενότητα 


Ν. Σερρών. 11 

Σύσταση Σχολικής Επιτροπής Κοινότητας Νέας Τρίγλιας Ν. Χαλκι¬ 
δικής με την επωνυμία Σχολική Επιτροπή Γυμνασίου - Λυκείου 

Ν. Τρίγλιας.12 

Σύσταση Σχολικής Επιτροπής Κοινότητας Ν. Πλαγίων Ν. Χαλκιδι¬ 
κής με την επωνυμία Σχολική Επιτροπή Δημοτικού Σχολείου - 

Νηπιαγωγείου Ν. Πλαγίων..; 13 

Καθορισμός βαθμολογικής κλίμακας πτυχίου των Τμημάτων Πα¬ 
νεπιστημίου Αιγαίου.14 

Διορθώσεις σφαλμάτων 

Διόρθωση σφάλματος στην 95850/7.8.89 απόφαση του Υπουργού 
Εργασίας. 15 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 334348 (1) 

Συμπλήρωση αποφάσεων «περί μεταβιβάσεως στο Γενικό Γραμματέα, 

στους Ειδικούς Γ ραμματείς και τους υπηρεσιακούς παράγοντες του 

Υπουργείου της εξουσίας να υπογράφουν “με εντολή Υπουρ¬ 
γού”». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του άρθρου 29 του Ν. 1558/85 «Κυβέρνηση και Κυβερνητικά 
Όργανα». 

β. Του άρθρου 13 παρ. 2 του Ν. 1735/87 «Προσλήψεις στο δημόσιο 
τομέα, κοινωνικός έλεγχος στη δημόσια διοίκηση, πολιτικά δικαιώματα 
και άλλες διατάξεις» (ΦΕΚ 195 Α'). 

γ. Του Π.Δ. 505/88 «Καθορισμός του είδους ανάγκης και του κατ’ 
αριθμό ανώτατου ορίου προσωπικού για πρόσληψη στο Υπουργείο Γε¬ 
ωργίας» (ΦΕΚ 227 Α’). 

δ. Του Π.Δ. 488/88 «Καθορισμός του ανώτατου αριθμού προσωπι¬ 
κού που προσλαμβάνεται με σχέση-εργασίας ορισμένου χρόνου για την 
κάλυψη περιοδικών ή πρόσκαιρων αναγκών του Υπουργείου» (ΦΕΚ 
221 Α’). 

ε. Του Π.Δ. 402/88 «Οργανισμός Υπουργείου Γεωργίας» (ΦΕΚ 
187 Α’). 

2. Τις με αριθμό 344196/6.6.86 και 309582/11.7.89 αποφάσεις 
μας «Μεταβίβαση στο Γενικό Γραμματέα, τους Ειδικούς Γραμματείας 
και τους υπηρεσιακούς παράγοντες του Υπουργείου, της εξουσίας να 
υπογράφουν «με εντολή Υπουργού». (ΦΕΚ 389 Β'/11.6.86 και ΦΕΚ 
542 Β’/12.7.89). 

3. Την ανάγκη διασφάλισης της εύρυθμης λειτουργίας των Υπηρε¬ 
σιών του Υπουργείου Γεωργίας και της ταχείας προώθησης των θεμά¬ 
των, αποφασίζουμε: 

1. Τροποποιούμε και συμπληρώνομε τις με αριθμό 344196/6.6.86 
και 309582/11.7.89 αποφάσεις μας και μεταβιβάζουμε στο Γενικό 
Γραμματέα του Υπουργείου μας την εξουσία να υπογράφει «με εντολή 
Υπουργού» τις αποφάσεις με τις οποίες κατανέμεται το προσωπικό που 
προσλαμβάνεται. 

α. Με σχέση εργασίας ιδιωτικού δικαίου για την εκτέλεση προγραμ¬ 
μάτων δημοσίων επενδύσεων ή προγραμμάτων τεχνικής βοήθειας ή για 
την εκπλήρωση υποχρεώσεων από συμβάσεις με Διεθνείς Οργανισμούς. 
(Άρθρο μόνο παρ. 1 Π.Δ. 488/88). 

β. Με σύμβαση εργασίας ιδιωτικού δικαίου ορισμένου χρόνου, για 
την κάλυψη παροδικής φύσης εποχιακών ή άλλων περιοδικών αναγκών 
από το Υπουργείο Γεωργίας (Άρθρο μόνο παρ. 1 Π.Δ. 505/88). 

2. Κατά τα λοιπά ισχύουν οι πιο πάνω με αριθμό 344196/6.6.86 

και 309582/11.7.89 αποφάσεις μας, όπως αυτές τροποποιήθηκαν 
και συμπληρώθηκαν μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Σεπτεμβρίου 1989 

Ο ΥΠΟΥΡΓΟΣ 

ΣΤΑΥΡΟΣ ΔΗΜΑΣ 

-♦- 

Αριθ. 340786 (2) 

Τροποποίηση της αριθ. 256771/19.1.89 απόφασης Τπ. Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν.Δ. 65/73 «περί των δαπανών κινήσεως των 
τακτικών πολιτικών δημοσίων υπαλλήλων». 

2. Τις αριθ. 28243/845/18.4.84 και 95015/2613/20.8.84 
κοινές Υπουργικές αποφάσεις οι οποίες κυρώθηκαν με τη διάταξη του 
άρθρου 20 του Ν. 1505/84. 

3. Την αριθ. 3011/55/12.1.87 κοινή Υπουργική απόφαση η οποία 
κυρώθηκε με το Ν. 1684/87. 

4. Την αριθ. 44012/1827/10.5.88 κοινή Υπουργική απόφαση που 
κυρώθηκε με το Ν. 1810/88. 

5. Την αριθ. 2018885/2093/23.1.89 κοινή Υπουργική απόφαση 
που κυρώθηκε με το Ν. 1858/89. 

6. Τις ισχύουσες ΕΣΣΕ που καθορίζουν τους όρους αμοιβής και ερ¬ 
γασίας του προσωπικού Ιδ. Δικαίου του Υπουργείου Γεωργίας, οι 
οποίες εκδόθηκαν βάσει του άρθρου 20 του Ν. 3239/55, όπως τροπο¬ 
ποιήθηκαν με τα Ν.Δ. 3755/57, 186/69 και 1198/72. 

7. Την αριθ. 256771/19.1.89 (ΦΕΚ 59/ΤΒ/31.1.89) απόφασή 
μας «Περί ανωτάτων ορίων ημερών κίνησης μισθωτών Ιδ. Δικαίου». 

8. Την αριθ. 344196/6.6.86 απόφαση του Υπουργού Γεωργίας 
«περί μεταβίβασης αρμοδιοτήτων» όπως συμπληρώθηκε με την αριθ. 
344729/12.8.87 όμοια. 

9. Τις υπηρεσιακές ανάγκες της Δ/νσης Ε.Β. Αχαΐας και του Τμή¬ 
ματος Ε.Β. Ευρυτανίας, αποφασίζουμε: 

Τροποποιούμε την αριθ. 256771/19.1.89 απόφασή μας και καθο¬ 
ρίζουμε το ανώτατο όριο κίνησης εκτός έδρας από ένα (1) Γεωπόνο με 
σχέση εργασίας Ιδ. Δικαίου, της Δ/νσης Ε.Β. Αχαΐας και του Τμήματος 
Ε.Β. Ευρυτανίας, σε ογδόντα πέντε (85) και εννενήντα (90) ημέρες 
αντίστοιχα, για τον τρέχοντα χρόνο λόγω υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 6 Σεπτεμβρίου 1989 

Ο Γεν. Γραμματέας 
Ν. ΨΥΛΛΑΚΗΣ 

—♦ - 

Αριθ. 31724 (3) 

Τροποποίηση της αριθ. 30581/27.3.89 κοινής απόφασης των Υπουρ¬ 
γών Εθν. Οικονομίας και Εργασίας μόνο ως προς το μέρος που 

αφορά το ύψος του ποσού χρηματοδότησης της ΕΥΔΑΠ. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την αριθμ. 32309/10.10.88 κοινή απόφαση των Υπουργών 
Εθν. Οικονομίας και Εργασίας «Έγκριση διάθεσης ποσού 
650.000.000 δρχ. από κεφάλαια του ΟΑΕΔ για την εκτέλεση κοινω¬ 
φελών έργων». 

3. Το αριθμ. 122343/8.8.89 έγγραφο του ΟΑΕΔ με το οποίο μας 
υπέβαλε απόσπασμα πρακτικού της υπ’ αριθμ. 29/27.7.89 συνεδρία¬ 
σης του Διοικητικού Συμβουλίου του, κατά την οποία αποφασίστηκε η 
υποβολή πρότασης για την τροποποίηση της υπ’ αριθμ. 30581/ 
27.3.89 κοινής απόφασης των Υπουργών Εθν. Οικονομίας και Εργα¬ 
σίας, μόνο ως προς το μέρος που αφορά το ύψος του ποσού χρηματοδό¬ 
τησης της ΕΥΔΑΠ, αποφασίζουμε: 

Τροποποιούμε την αριθμ. 30581/27.3.89 κοινή απόφαση των 
Υπουργών Εθν. Οικονομίας και Εργασίας μόνο ως προς το σημείο που 
αφορά το ύψος του ποσού χρηματοδότησης της ΕΥΔΑΠ και εγκρίνουμε 


την αύξηση του ποσού των 15.700.000 δρχ., που προβλέπεται από την 
παραπάνω απόφαση, κατά οκτώ εκατομμύρια επτακόσιες χιλιάδες 
(8.700.000) δρχ., χωρίς να γίνει αύξηση του αριθμού των ανέργων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΘΕΟΧ. ΠΑΠΑΜΑΡΓΑΡΗΣ 

-♦- 

Αριθ. 31702 (4) 

Παράταση χρόνου ισχύος των αριθ. 31484/23.6.88, 31219/ 
23.5.88, 31700/18.7.88 και 31485/23.6.88 κοινών αποφά¬ 
σεων των Υπουργών Εθνικής Οικονομίας και Εργασίας ως προς το 
μέρος που αφορούν τη χρηματοδότηση του ΤΟΕΒ Αγροκτήματος 
Ναούσης και του Δήμου Διδυμοτείχου, του ΤΟΕΒ Μικρού Μοναστη¬ 
ριού Θεσσαλονίκης και του ΤΟΕΒ Χαλάστρας Καλοχωρίου Θεσσα¬ 
λονίκης, του Δήμου Πτολεμαΐδας, της Δημοτικής Επιχείρησης 
Ύδρευσης Αποχέτευσης Αλεξανδρούπολης, αντίστοιχα. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
Χώρας και τροποποίησης συναφών διατάξεων». 

2. Τα αριθ. 121675/2.8.89, 121671/2.8.89, 121776/2.8.89, 
121673/2.8.89, 121677/2.8.89 έγγραφα του ΟΑΕΔ με τα οποία 
μας υπέβαλε απόσπασμα πρακτικού της υπ’ αριθ. 29/27.7.89 συνε¬ 
δρίασης του Διοικητικού Συμβουλίου του, κατά την οποία αποφασί¬ 
στηκε η υποβολή πρότασης για την παράταση του χρόνου ισχύος των 
υπ’ αριθ. 31484/23.6.88, 31485/23.6.88, 31700/18.7.88, 
31219/23.5.88 κοινών αποφάσεων των Υπουργών Εθνικής Οικονο¬ 
μίας και Εργασίας ως προς το μέρος που αφορούν τη χρηματοδότηση 
του ΤΟΕΒ Αγροκτήματος Ναούσης και του Δήμου Διδυμοτείχου, του 
ΤΟΕΒ Μικρού Μοναστηριού Θεσσαλονίκης και ΤΟΕΒ Χαλάστρας Κα¬ 
λοχωρίου Θεσσαλονίκης, του Δήμου Πτολεμαΐδας και της Δημοτικής 
Επιχείρησης Ύδρευσης - Αποχέτευσης Αλεξανδρούπολης αποφασί¬ 
ζουμε: 

Εγκρίνουμε την παράταση του χρόνου ισχύος των υπ’ αριθ.: 

α) 31484/23.6.88 κοινής απόφασης των Υπουργών Εθνικής Οικο¬ 
νομίας και Εργασίας μέχρι 31.7.89 μόνο ως προς το μέρος που αφορά 
τον ΤΟΕΒ Ακροκτήματος Ναούσης και μέχρι 31.12.89 ως προς το μέ¬ 
ρους που αφορά τον Δήμο Διδυμοτείχου. 

β) 31485/23.6.88 κοινής απόφασης των Υπουργών Εθνικής Οικο¬ 
νομίας και Εργασίας μέχρι 30.9.89 ως προς το μέρος που αφορά τον 
Τ0ΕΒ Μικρού Μοναστηριού Θεσσαλονίκης, και μέχρι 31.12.89 ως 
προς το μέρους που αφορά τον ΤΟΕΒ Χαλάστρας Καλοχωρίου Θεσσα¬ 
λονίκης. 

γ) 31700/18.7.88 κοινής απόφασης των Υπουργών Εθνικής Οικο¬ 
νομίας και Εργασίας μέχρι 26.1.90, ως προς το μέρους που αφορά τον 
Δήμο Πτολεμαΐδας. 

δ) 31219/23.5.88 κοινής απόφασης των Υπουργών Εθνικής Οικο¬ 
νομίας και Εργασίας μέχρι 30.11.89, ως προς το μέρος που αφορά την 
Δημοτική Επιχείρηση Ύδρευσης - Αποχέτευσης Αλεξανδρούπολης, λό¬ 
γων των ακατάλληλων και δυσμενών καιρικών συνθηκών που επικρά¬ 
τησαν κατά τη συμβατική περίοδο και ως εκ τούτου δεν κατέστη δυνατή 
η ολοκλήρωση των έργων και η απορρόφηση του προβλεφθέντος κονδυ¬ 
λίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΘΕΟΧ. ΠΑΠΑΜΑΡΓΑΡΗΣ 

Αριθ. 31725 (5) 

Χρηματοδότηση από τον ΟΑΕΔ του Δήμου Καλλιθέας και της Κοινότη¬ 
τας Φουρνά Ευρυτανίας, για την εκτέλεση κοινωφελών έργων προς 
απασχόληση ανέργων. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
Χώρας και τροποποίησης συναφών διατάξεων». 

2. Την υπ’ αριθ. 32309/10.10.88 κοινή απόφαση των Υπουργών 
Εθνικής Οικονομίας και Εργασίας «Έγκριση διάθεσης ποσού 
650.000.000 δρχ. από κεφάλαια του ΟΑΕΔ για την εκτέλεση κοινω¬ 
φελών έργων». 

3. Το υπ’ αριθμ. 122108/7.8.89 έγγραφο του ΟΑΕΔ με το οποίο 
μας υπέβαλε απόσπασμα πρακτικού της υπ’ αριθ. 30/4.8.89 συνεδρία¬ 
σης του Διοικητικού Συμβουλίου του, κατά την οποία αποφασίστηκε η 
υποβολή πρότασης για χρηματοδότηση εκ μέρους του ΟΑΕΔ του Δήμου 
Καλλιθέας και της Κοινότητας Φουρνά Ευρυτανίας με τα ποσά των 
1.900.000 δρχ. και 550.000 δρχ. αντίστοιχα, με τη μορφή συνεισφο¬ 
ράς για την εκτέλεση κοινωφελών έργων προς απασχόληση ανέργων 
αποφασίζουμε: 

- Εγκρίνουμε τη χορήγηση των παρακάτω ποσών με τη μορφή συ¬ 
νεισφοράς στους αντίστοιχους φορείς, για την εκτέλεση κοινωφελών έρ¬ 
γων προς απασχόληση ανέργων: 

1. Δήμο Καλλιθέας: ποσό ενός εκατομμυρίου εννιακοσίων χιλιάδων 
(1.900.000) δρχ. προς απασχόληση επτά (7) ανέργων. 

Περιγραφή έργου: 

- Κατασκευή πεζοδρομίων. 

Για την εκτέλεση του παραπάνω έργου, θ’ απαιτηθεί το ποσό των 
δέκα εκατομμυρίων (10.000.000) δρχ. και θα πραγματοποιηθούν συ¬ 
νολικά χίλια πενήντα (1.050) ημερομίσθια. 

2. Κοινότητα Φουρνά Ευρυτανίας: ποσό πεντακοσίων πενήντα χιλιά¬ 
δων (550.000) δρχ. προς απασχόληση τριάντα (30) ανέργων. 

Περιγραφή έργου: 

- Διαμόρφωση κοινοχρήστων χώρων σκάλας Πιτσαλούτα. 

Για την εκτέλεση του παραπάνω έργου, θ’ απαιτηθεί το ποσό των δύο, 
εκατομμυρίων διακοσίων είκοσι χιλιάδων (2.220.000) δρχ. και θα 
πραγματοποιηθούν συνολικά τριακόσια δέκα (310) ημερομίσθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η υπ’ αριθμ. 32733/22.12.88 
κοινή απόφαση των Υπουργών Εθνικής Οικονομίας και Εργασίας 
(ΦΕΚ 951/Β/30.12.88). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Σεπτεμβρίου 1989 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

Γ. ΣΟΥΦΛΙΑΣ ΘΕΟΧ. ΠΑΠΑΜΑΡΓΑΡΗΣ 

- ♦- 

Αριθ. ΙΣΤ/Φ.5/617 (6) 

Ανάθεση του έργου της διοίκησης μελετών, εκτέλεσης έργων και προ¬ 
μηθειών για την υλικοτεχνική υποστήριξη όλων των Ιστορικών Αρ¬ 
χείων της χώρας, στην Διεύθυνση Εφαρμογής Εκπαιδευτικών Σχε¬ 
δίων ΔΙΕΦΕΣ της Κ.Υ. του ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν. 2027/39 «περί αναδιοργανώσεως των Γενικών Αρχείων 
του Κράτους κ.λπ. Τοπικών Ιστορικών Αρχείων». 

2. Το Π.Δ. 941/77 «Οργανισμός ΥΠ.ΠΟ αρ. 18». 

3. Το Ν. 1558/85 «Κυβέρνηση και Κυβερνητικά Όργανα». 

4. Το Π.Δ. 147/76. 

5. Την απόφαση μας Φ. 473/456/ΣΤ3/368/26.3.82 «περί οργα- 
νώσεως και λειτουργίας της Διεύθυνσης Εφαρμογής Εκπαιδευτικών 
Σχεδίων» (ΦΕΚ 189/Β/26.4.82). 

6. Το άρθρο 6 του Ν. 1052/80, 

7. Το γεγονός ότι η ΔΙΕΦΕΣ του ΥΠΕΠΘ διαθέτει το απαραίτητο 
τεχνικό και επιστημονικό προσωπικό με την απαιτούμενη εμπειρία για 


την αντιμετώπιση του έργου του θέματος, αποφασίζουμε: 

1. Αναθέτουμε στη ΔΙΕΦΕΣ του ΥΠΕΠΘ τη διοίκηση των μελετών, 
εκτέλεσης έργων και προμηθειών που απαιτούνται για την εξασφάλιση 
κατάλληλων συνθηκών' στέγασης, συντήρησης και λειτουργίας των 
Ιστορικών Αρχείων της Χώρας. Ειδικότερα στο έργο που ανατίθεται 
στη ΔΙΕΦΕΣ περιλαμβάνονται και οι εξής δραστηριότητες: 

1.1. Η εξέταση των προβλημάτων που σχετίζονται με τις σημερινές 
συνθήκες στέγασης και διατήρησης των Ιστορικών Αρχείων και η δια¬ 
τύπωση προτάσεων για την επίλυση τους και την εξασφάλιση των απαι- 
τουμένων κατά περίπτωση συνθηκών λειτουργίας. Στο πλαίσιο αυτό, η 
ΔΙΕΦΕΣ θα αξιολογήσει την καταλληλότητα κτιρίων ιστορικού ή μνη¬ 
μειακού χαρακτήρα για τη στέγαση των ιστορικών αρχείων και θα προ¬ 
ωθήσει τις εργασίες που απαιτούνται για την αξιοποίηση και χρησιμο¬ 
ποίησή τους. Σε περίπτωση μη ύπαρξης κατάλληλων τέτοιων κτιρίων, η 
υπηρεσία θα διερευνήσει την καταλληλότητα χώρων για την ανέγερση 
νέων κτιρίων και θα προωθήσει τις απαιτούμενες σχετικές διαδικασίες. 

1.2. Η εκπόνηση μελετών είτε για την απαρχής κατασκευή νέων κτι¬ 
ρίων είτε για την αναστήλωση ή και την επέκταση υπαρχόντων κτιρίων 
ιστορικού - παραδοσιακού χαρακτήρα. 

1.3. Η ανάθεση σε ιδιώτες μελετητές ή άλλους εξειδικευμένους φο¬ 
ρείς, των μελετών που δεν είναι δυνατόν να συνταχθούν από τη ΔΙΕΦΕΣ 
και η επίβλεψη της εκπόνησης των μελετών αυτών. 

1.4. Η δημοπράτηση έργων, η επίβλεψη των εργασιών κατασκευής 
και η εν γένει διοίκηση των έργων, σε συνεργασία, όπου απαιτείται με 
τους αρμόδιους τοπικούς φορείς. 

1.5. Η προμήθεια του εξοπλισμού που είναι απαραίτητος για την εξα¬ 
σφάλιση της διατήρησης και της λειτουργίας των ιστορικών αρχείων και 
της κατάλληλης διαχείρησής τους. 

2. Οι δαπάνες των έργων θα βαρύνουν την ΣΑΕ 044 του ΠΔΕ του 
ΥΠΕΠΘ. 

3. Οι δαπάνες των μελετών θα βαρύνουν την ΣΑΜ 044 του ΠΔΕ του 
ΥΠΕΠΘ. 

Η παρούσα να δημοσιευθεί στην Εφημερίδα της Κυβερνήσεως και θα 
κυρωθεί με Νόμο. 

Αθήνα, 7 Σεπτεμβρίου 1989 

Η ΑΝΑΠΛ. ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

-+- 

Αριθ. ΕΣ 6097 (7) 

Σύσταση νομικού προσώπου στην κοινότητα Βασιλικής Ν. Λευκάδας με 

την επωνυμιά «Σχολική Επιτροπή Νηπιαγωγείου - Δημοτικού Σχο¬ 
λείου και Γυμνασίου Βασιλικής». 

Ο ΝΟΜΑΡΧΗΣ ΛΕΥΚΑΔΑΣ 
Έχοντας υπόψη: 

1. Τις διατάξεις του άρθρου 175 του Δημ. και Κοιν. Κώδικα (π.δ. 
76/85), όπως τροποποιήθηκε και συμπληρώθηκε με το άρθρο 11 
του ν. 1832/89. 

2. Την αριθ. ΣΤ 5/2β/4.10.88 κοινή απόφαση των Υπουργών 
Εσωτερικών Οικονομικών, Εθνικής Παιδείας και Θρησκευμάτων 
και Περιβάλλοντος Χωροταξίας και Δημ. Έργων. 

3. Την αριθ. 48/2.7.89 απόφαση του Κ. Σ. Βασιλικής, περί συστά- 
σεως ίδιου Νομικού Προσώπου με την επωνυμιά «Σχολική Επιτροπή 
Νηπιαγωγείου, Δημοτικού Σχολείου και Γυμνασίου Βασιλικής, απο¬ 
φασίζουμε: 

1. Συστήνουμε ίδιο Κοινοτικό Νομικό Πρόσωπο στην Κοινότητα Βα¬ 
σιλικής με την επωνυμία «Σχολική Επιτροπή Νηπιαγωγείου - Δημο¬ 
τικού Σχολείου και Γυμνασίου Βασιλικής» και με έδρα την Κοινό¬ 
τητα. 

2. Σκοπός του Νομικού Προσώπου είναι, η διαχείρηση των πιστώ¬ 
σεων που διατίθενται για τις λειτουργικές δαπάνες καθαριότητας, 
θέρμανσης, φωτισμού, ύδρευσης, τηλεφώνου, αποχέτευσης, αναλώ¬ 
σιμων υλικών κ.λπ. η εκτέλεση μικρών έργων για επισκευή και συ¬ 
ντήρηση των διδακτηρίων, η αποκατάσταση των ζημιών και φθορών 
των επίπλων, εξοπλισμού και γενικά των διδακτιριακών εγκ/σεων η 
φροντίδα για την εξεύρεση άλλων πόρων και ο εφοδιασμός των σχο¬ 
λικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη 
λειτουργία τους και γενικότερα η λήψη όλων των μέτρων που κρίνο- 
νται αναγκαία για τη στήριξη της διοικητικής λειτουργίας των σχο¬ 
λικών μονάδων. 




6972 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το Νομικό Πρόσωπο θα διοικείται από Ιίμελές διοικητικό 
συμβούλιο αποτελούμενο από: 

α) Τον εκάστοτε πρόεδρο της Κοινότητας ως πρόεδρο, 
β) Δύο (2) κοινοτικούς συμβούλους που ορίζονται από το Κοιν. Συμ¬ 
βούλιο. 

γ) Τον εκάστοτε Δ/ντή του Δημοτικού Σχολείου Βασιλικής, 
δ) Τον εκάστοτε Δ/ντή του Γυμνασίου Βασιλικής, 
ε) Τον εκάστοτε νηπιαγωγό του Νηπιαγωγείου Βασιλικής, 
στ) Τον εκάστοτε εκπρόσωπο του συλλόγου γονέων και κηδεμόνων 
του Γυμνασίου Βασιλικής. 

ζ) Τον εκάστοτε εκπρόσωπο του συλλόγου γονέων και κηδεμόνων 
του Δημοτικού Σχολείου Βασιλικής. 

η) Δύο (2) δημότες της κοινότητας, οι οποίοι ορίζονται ως εξής: 

1. Ο εκάστοτε πρόεδρος του Γεωργικού Συν/σμού Βασιλικής. 

2. Ο εκάστοτε πρόεδρος του Εκπολ/κού - Επιμορφ. Συλλόγου Βασι¬ 
λικής. 

θ) Ο εκάστοτε πρόεδρος του Ιδμελούς Συμβουλίου των μαθητικών 
κοινοτήτων του Γυμνασίου Λυκειακών τάξεων Βασιλικής. 

4. Η θητεία του πρώτου Δ.Σ. του Νομικού Προσώπου λήγει με την 
λήξη της παρούσας κοινοτικής περιόδου. Η θητεία των μελών του 
Δ.Σ. ακολουθεί την κοινοτική περίοδο. 

Το Διοικητικό Συμβούλιο του Ν.Π. εκλέγει Αντιπρόεδρο και Γραμ¬ 
ματέα. 

5. Πόροι του Νομικού Προσώπου είναι: 
α) Η ετήσια επιχορήγηση της κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από αντίτυπο των παρεχόμενων πραγμάτων ή υπηρε¬ 
σιών και 

ε) Οι πρόσοδοι από την περιουσία του. 

6) Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

7. Περιουσία. Στο παραπάνω Νομικό Πρόσωπο αφιερώνεται περιου¬ 
σία συνισταμένη από το κτίριο του Γυμνασίου και το κτίριο του δημο¬ 
τικού σχολείου Βασιλικής, τα βοηθητικά τους κτίσματα και τον περι¬ 
βάλλοντα αυτά χώρο (προαύλιο). 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 31 Αυγούστου 1989 
Ο Αναπληρωτής Νομάρχη 
ΠΑΝ. ΒΑΛΑΚΗΣ 

-♦- 

Αριθ. 18888 (8) 

Σύσταση ίδιου Νομικού Προσώπου με το όνομα Σχολική Επιτροπή Δη¬ 
μοτικού Σχολείου & Νηπιαγωγείου Πραιτωρίου στο Πραιτώριο του 
Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 175 του Π. Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή υπουργική απόφαση «Σχο¬ 
λική Περιουσία, δαπάνες λειτουργίας καθαριότητας, επισκευής και συ¬ 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 28/1989 απόφαση του Κοινοτικού Συμβουλίου της 
Κοινότητας Πραιτωρίου, αποφασίζουμε: 

1. Συστήνουμε στην Κοινότητα Πραιτωρίου του Νομού Λάρισας ίδιο 
Νομικό Πρόσωπο με την επωνυμία Σχολική Επιτροπή Δημοτικού Σχο¬ 
λείου & Νηπιαγωγείου Πραιτωρίου. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

-Η εκτέλεση μικρών έργων για επισκευή και συνήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεών. 

-Η φροντίδα για την εξεύρεση άλλων πόρων και ο εφοδιασμός των 


σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη σήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Από τον εκάστοτε Πρόεδρο της Κοινότητας, ως Πρόεδρο, 
β) Από τους εκάστοτε Προϊσταμένους των Σχολικών Μονάδων (Δη¬ 
μοτικού και Νηπιαγωγείου). 

γ) Από τον εκπρόσωπο του Συλλόγου Γονέων και Κηδεμόνων των 
Σχολικών μονάδων και 
δ) Από ένα δημότη. 

4. Πόροι του Νομικού Προσώπου είναι: 
α) Εήσια επιχορήγηση του Κράτους, 
β) Εήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία: 

α) Το Διδακήριο με τον οικοπεδικό χώρο όπου σήμερα στεγάζεται το 
Δημοτικό Σχολείο Πραιτωρίου. 

β) Ο Σχολικός κλήρος των 130 στρεμμάτων που παραχωρήθηκε 
από την επιτροπή απαλλοτρίωσης έτους 1927. 

γ) Το αστικό ακίνητο (οικόπεδο) εμβαδού 600 τ.μ. που βρίσκεται 
στον οικισμό της Κοινότητας και προπολεμικά λειτούργησε Ρουμάνικο 
Σχολείο. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Διοικητικό Συμβούλιο εκπροσωπείται στα δικασήρια και σε 
κάθε δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυή να δημοσιευθεί στην Εφημερίδα της Κυβερνήσεως. 

Λάρισα, 31 Αυγούστου 1989 

Ο Νομαρχών Δ/νής κ.α.α. 

Δ. ΚΑΛΑΦΑΤΑΚΗΣ 


♦ 


Αριθ. 17520 (9) 

Σύσταση ίδιου Νομικού Προσώπου με το όνομα Σχολική Επιτροπή Δη¬ 
μοτικού στην Κοινότητα Καλλιπεύκης του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 


Έχοντας υπόψη: 

1. Τις διατάξεις του άρθρου 175 του Π. Δ/τος 76/1985 (Δ.Κ.Κ.). 

2. Τις διατάξεις του Π.Δ. 331/1983 «μεταβίβαση αρμοδιοήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή υπουργική απόφαση «Σχο¬ 
λική Περιουσία, δαπάνες λειτουργίας καθαριότητας, επισκευής και συ- 
νήρησης των σχολικών μονάδων Πρωτοβάθμιας και Δευτεροβάθμιου; 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 18/1989 απόφαση του Κοινοτικού Συμβουλίου Καλλι- 
πεύκης, αποφασίζουμε: 

1. Συσήνουμε στην Κοινότητα Κοιλλιπεύκης του Νομού Λάρισας 
ίδιο Νομικό Πρόσωπο με την επωνυμία Σχολική Επιτροπή Δημοτικού. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι- 

βλιοθήχη και γενικά με όλα τα μέσα που είναι απαραίτητα, για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Από τον εκάστοτε Πρόεδρο της Κοινότητας, ως Πρόεδρο, 
β) Από τον εκάστοτε Αντιπρόεδρο της Κοινότητας και ένα Κοινοτικό 
Σύμβουλο. 

γ) Τον Διευθυντή του Δημοτικού Σχολείου, 
δ) Ένα κάτοικο. 

4. Πόροι του Νομικού Προσώπου είναι: 
α) Ετήσια επιχορήγηση του Κράτους, 
β) Ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Περιουσία: 

α) Διδακτήριο από τρεις αίθουσες, ενός γραφείου, μιας αποθήκης, 
αφοδευτήρια επτά θέσεων και ενός προαυλίου, 
β) Ο Σχολικός κλήρος 14 στρεμμάτων, 
γ) Σχολικός κήπος εκ 4 στρεμμάτων. 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Διοικητικό Συμβούλιο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Διοικητικού Συμβουλίου και 
όταν αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 1 Σεπτεμβρίου 1989 

Ο Νομαρχών Δ/ντής κ.α.α. 

Θ. ΦΙΛΟΣ 

-♦- 

Αριθ. 9940 (10) 

Τροποποίηση του Ο.Ε.Υ. Κοινότητας Τζερμιάδων Ν. Λασιθίου. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις του άρθρου 26 Ν. 1832/89 «Τροποποίηση και συ¬ 
μπλήρωση της νομοθεσίας για την τοπική αυτοδιοίκηση, την αποκέ¬ 
ντρωση και όιλλες διατάξεις». 

2. Τις διατάξεις του Ν. 1586/86 «βαθμολογική διάρθρωση των θέ¬ 
σεων του Δημοσίου, Νομικών Προσώπων Δημοσίου Δικαίου και των ορ¬ 
γανισμών Τοπικής Αυτοδιοίκησης και άλλες διατάξεις». 

3. Τις διατάξεις του 37α/1987 Π. Δ/τος. 

4. Τις διατάξεις 53560/6.8.1986 και 75643/16.1.87 εγκυ¬ 
κλίους του ΤΠ.ΕΣ. 

5. Τις διατάξεις του άρθρου 23 παρ. 35 του Ν. 1735/87 «προσλή¬ 
ψεις στο δημόσιο τομέα, κοινωνικός έλεγχος στη δημόσια διοίκηση, πο¬ 
λιτικά δικαιώματα και άλλες διατάξεις». 

6. Την αριθ. 25/1989 απόφαση του Κ.Σ. Τζερμιάδων, με την οποία 
τροποποιείται ο Ο.Ε.Υ. της Κοινότητας και προσαρμόζεται στις διατά¬ 
ξεις του Ν. 1686/86. 

7. Την αριθ. 11/1989 γνωμοδότηση του Υπηρεσιακού Συμβουλίου 
του άρθρου 14 παρ. 9 Ν. 1386/86, που περιλαμβάνεται στο αριθ. 3/ 
1989 πρακτικό του. 

8. Το σχετικό φάκελο, αποφασίζουμε: 

Εγκρίνουμε την αριθ. 25/1989 απόφαση του Κ.Σ. Τζερμιάδων, με 
την οποία τροποποιείται ο Ο.Ε.Υ. της Κοινότητας και προσαρμόζεται 
στις διατάξεις του Ν. 1586/86, όπως παρακάτω: 

Άρθρο 1 

Η όλη υπηρεσία της Κοινότητας αποτελείται από τη διοικητική υπη¬ 
ρεσία με το όνομα Γραμματεία. 


Άρθρο 2 

Η κατά το προηγούμενο άρθρο υπηρεσία τελεί υπό τη δ/νση του Προ¬ 
έδρου της Κοινότητας. 

Άρθρο 3 

Οι θέσεις που συνιστώνται με τον παρόντα οργανισμό και η διαβάθ- 
μιση του προσωπικού της Κοινότητας καθορίζονται ως εξής: 

Μία θέση ΔΕΙ Διοικητικού (γραμματέα) με βαθμούς Γ'-Α'. 

Μία θέση ΔΕ 14 Εισπρακτόρων με βαθμούς Γ'-Α' και 

Μία θέση εργάτη - υδραυλικού με σχέση εργασίας ιδιωτικού δικαίου 
αόριστου χρόνου με περιοδική απασχόληση δώδεκα (12) ημερών το 
μήνα. 

Άρθρο 4 

Για τις αποδοχές των Κοινοτικών υπαλλήλων τα προσόντα, τον 
τρόπο διορισμού, δικαιώματα, χρόνο εργασίας, μεταβολές υπηρεσιακής 
κατάστασης και πειθαρχικό δίκαιο εφαρμόζονται οι διατάξεις του Ν. 
1586/86 και του Ν. 1188/81. 

Άρθρο 5 

Κανονικές και αναρρωτικές άδειες. 

Στους υπαλλήλους της Κοινότητας χορηγούνται κανονικές και αναρ¬ 
ρωτικές άδειες, σύμφωνα με τις ισχύουσες περί δημοσίων υπαλλήλων 
διατάξεις εφόσον δεν άντίκεινται στις διατάξεις του Ν. 1188/81. 

Άρθρο 6 

Νοσηλεία Υπαλλήλων. 

Η φαρμακευτική και νοσοκομειακή περίθαλψη υπαλλήλων της Κοι¬ 
νότητας παρέχεται κατά τις ισχύουσες διατάξεις από τον κλάδο Ασφαλί- 
σεως κατά της ασθένειας των Δημοτικών και Κοινοτικών υπαλλήλων. 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

Άρθρο 7 

Στην αρμοδιότητα του γραφείου του γραμματέα υπάγεται η επιμέ¬ 
λεια κάθε κοινοτικής υπόθεσης ειδικότερα: 

1. Η τήρηση του πρωτοκόλλου αλληλογραφίας των εισερχομένων 
και εξερχομένων εγγράφων και η διεκπεραίωση αυτών. 

2. Η κανονική τήρηση των μητρώων αρρένων και των δημοτολο¬ 
γίων της Κοινότητας και η διεξαγωγή της σχετικής αλληλογραφίας, 
περί των εκάστοτε μεταβολών στα μητρώα και δημοτολόγια. 

3. Η κανονική τήρηση του αρχείου της Κοινότητας. 

4. Η μέριμνα για τη δημοσίευση των πάσης φύσεως ανακοινώσεων 
της Κοινότητας. 

5. Η διεξαγωγή των πάσης φύσεως στρατολογικών υποθέσεων, στα¬ 
τιστικής, κοινωνικής πρόνοιας, Υγιεινή και Γεωργικές Υπηρεσίες. 

6. Η έγκαιρη και κανονική σύνταξη των βεβαιωτικών καταλόγων 
από τέλη και δικαιώματα της Κοινότητας. 

7. Η σύνταξη των πάσης φύσεως πιστοποιητικών των δημοτών. 

8. Η κανονική τήρηση των πρακτικών συνεδριάσεως του Κοιν. Συμ¬ 
βουλίου και η έκδοση και δημοσίευσή αυτών. 

9. Η κανονική επίδοση των προσκλήσεων στους Κοιν. Συμβούλους. 

10. Η αντιγραφή, η δακτυλογράφηση όλων των εγγράφων της Κοι¬ 
νότητας που του ανατίθεται. 

11. Η μέριμνα για την παραλαβή της αλληλογραφίας της Κοινότη¬ 
τας από το ταχυδρομείο και η παράδοση της εξερχόμενης αλληλογρα¬ 
φίας σ’ αυτό. 

12.0 Κοινοτικός γραμματέας επιμελείται για την ταχεία και ακριβή 
διεξαγωγή της υπηρεσίας της Κοινότητας μονογράφοντας τα έγγραφα 
που συντάσσονται από αυτόν και είναι υπεύθυνος για κάθε καθυστέρηση, 
αταξία ή πλημμελή ενέργεια υποθέσεως και να εισηγείται στον Πρόεδρο 
της Κοινότητας τις υποθέσεις και τις κατά νόμο ενέργειες τους. 

13. Η παρακολούθηση νόμων και νο'μολογίας και μέριμνα εφαρμο¬ 
γής τους και εκτελέσεως διαταγών προς εύρρυθμη λειτουργία εν γένει 
της διοικητικής υπηρεσίας.; 

Η απόφαση αυτή να δημοσιευθεί στην Εφημερίδα της Κυβερνήσεως. 

Άγιος Νικόλαος, 31 Αυγούστου 1989 

Η Νομαρχούσα Τμημ/ρχης 
ΜΑΡΙΝΑ ΤΣΙΚΝΑΚΗ 

Αριθ. ΕΣ/17424 (11) 

Ίδρυση αναπτυξιακού συνδέσμου στην 11η Γεωγραφική Ενότητα 
Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 177-183 του Δ.Κ.Κ, (Π.Δ. 76/85). 

2. Την αριθ. 65939/2.6.1987 κοινή απόφαση των Υπουργών 
Εσωτερικών, Εθνικής Οικονομίας και Περιβάλλοντος, Χωροταξίας και 
Δημ. Έργων (ΦΕΚ 377/Β'/27.7.1987) «περί ορισμού των γεωγρα¬ 
φικών ενοτήτων Ν. Σερρών». 

3. Τις αποφάσεις αριθ. 1/1989, 1/1989, 1/1989, 4/1989, 1/ 
1989,1/1989, 2/1989, 5/1989, 2/1989 των Κοινοτικών Συμβου¬ 
λίων Ν. Ζίχνης, Μεσορράχης, Σφελινού, Γαζώραυ, Αγίου Χριστοφόρου, 
Θολού, Νέας Πέτρας, Μαυρολόφου και Μυρκίνου, όπως συμπληρώθη¬ 
καν με τις αριθ. 3/1989, 9/1989, 8/1989, 11/1989, 2/1989, 4/ 
1989, 6/1989, 10/1989 και 8/1989 όμοιες αντίστοιχα και τις αριθ. 
1/1989, 2/1989, 13/1989 και 18/1989 των Κοινοτικών Συμβου¬ 
λίων Δραβήσκου, Σκοπιάς, Δήμητρας και Αναστασιάς περί ιδρύσεως 
Αναπτυξιακού Συνδέσμου για την κοινή εκτέλεση, λειτουργία και συντή¬ 
ρηση έργων, την προμήθεια μηχανημάτων και υλικών και την «παροχή 
υπηρεσιών που ανήκουν στις αρμοδιότητές τους, καθώς και για το σχε¬ 
δίασμά και την κατάρτιση προγραμμάτων για την ανάπτυξη του ευρύτε¬ 
ρου χώρου του. 

4. Την αριθ. 15/1989 απόφαση του Κ.Σ. Αγριανής, με την οποία 
δεν εγκρίνεται η συμμετοχή της Κοινότητας στον υπό σύσταση αναπτυ¬ 
ξιακό σύνδεσμο, της 11ης γεωγραφικής ενότητας στην οποία υπάγεται. 

5. Το αριθ. 6/21.8.1989 πρακτικό (αριθ. απόφασης 22/1989) του 
Νομαρχιακού Συμβουλίου Σερρών, με την οποία γνωμοδοτεί για τη σύ¬ 
σταση του αναπτυξιακού συνδέσμου της 11ης γεωγραφικής ενότητας 
χωρίς τη συμμετοχή της Κοινότητας Αγριανής, αποφασίζουμε: 

1. Συστήνουμε αναπτυξιακό σύνδεσμο με την ονομασία «ΦΥΛΛΙΔΑ- 
ΟΜΟΝΟΙΑ* που αποτελείται από τις Κοινότητες Ν. Ζίχνης, Αγίου Χρι¬ 
στόφορου, Αναστασιάς, Γαζώρου, Δήμητρας, Δραβήσκου, Θολού, Μαυ¬ 
ρολόφου, Μεσορράχης, Μυρκίνου, Νέας Πέτρας, Σφελινού και Σκοπιάς 
που περιλαμβάνονται στην 11η γεωγραφική ενότητα, όπως αυτή έχει 
καθορισθεί με την αριθ. 65939/2.6.1987 κοινή υπουργική απόφαση 
(ΦΕΚ 377/Β;/87). 

2. Σκοποί του αναπτυξιακού συνδέσμου είναι: 

α) Μεταποίηση, επεξεργασία των αγροτικών και κτηνοτροφικών 
προϊόντων. 

β) Έργα αποχετευτικά - αξιοποίηση λυμάτων, 
γ) Έργα υδρευτικά - αρδευτικά - οδοποιίας, 
δ) Αξιοποίηση αδρανών υλικών, 
ε) Συγκέντρωση και υγιεινή διάθεση απορριμμάτων, 
στ) Αξιοποίηση τουριστικών περιοχών, 
ζ) Δημιουργία αθλητικοπολιτιστικών κέντρων. 

3. Έδρα του αναπτυξιακού συνδέσμου ορίζεται η Νέα Ζίχνη. 

4. Χρονική διάρκεια του συνδέσμου ορίζεται η τριακονταετία δηλ. μέ¬ 
χρι 31.12.2019. 

5. Έσοδα του συνδέσμου είναι: 

α) Ετήσια εισφορά των κοινοτήτων: 

1) Ν. Ζίχνης και Γαζώρου ανερχομένη στο ποσό των εβδομήντα χι¬ 
λιάδων (70.000). 

2) Αγίου Χριστοφόρου, Δραβήσκου, θολού, Μεσορράχης, Νέας Πέ¬ 
τρας, Σφελινού, Σκοπιάς, Αναστασιάς και Μυρκίνου ανερχόμενη στο 
ποσό των πενήντα χιλιάδων (50.000) δρχ. 

3) Μαυρολόφου και Δήμητρας ανερχομένη στο ποσό των τριάντα χι¬ 
λιάδων (30.000) δρχ. 

β) Πρόσοδοι από την περιουσία του συνδέσμου, 
γ) Δωρεές, επιχορηγήσεις και εισφορές από το Δημόσιο ή άλλα φυ¬ 
σικά ή νομικά πρόσωπα ή οργανισμούς - δωρεές ομογενών κ.λπ. 
δ) Πρόσοδοι από τους φορείς του Δημόσιου Τομέα. 

7. Κατά τα λοιπά εφαρμόζονται οι διατάξεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 29 Αυγούστου 1989 

Η Νομαρχούσα Δ/ντρια 
ΝΙΚΗ ΑΝΤΩΝΙΑΔΟΤ 


Αριθ. 10849 (12) 

Σύσταση Σχολικής Επιτροπής Κοινότητας Νέας Τρίγλιας Ν. Χαλκιδι¬ 
κής με την επωνυμία Σχολική Επιτροπή Γυμνασίου - Λυκείου Ν. 
Τρίγλιας. 

Ο ΝΟΜΑΡΧΗΣ 

Έχοντας υπόψη: 

1. Τη Δ4/162/28.3.89 κοινή υπουργική απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων, Πε¬ 
ριβάλλοντος Χωροταξίας και Δημοσίων Έργων «περί σύστασης Σχολι¬ 
κής Επιτροπής». 

2. Το αριθ. 28303/17.5.89 έγγραφο του Υπουργείου Εσωτερικών 
σχετικά με τη σύσταση νομικών προσώπων με την επωνυμία Σχολική 
Επιτροπή. 

3. Τις διατάξεις του Δ.Κ.Κ. (Π.Δ. 76/85), όπως τροποποιήθηκαν 
με το Ν. 1832/89. 

4. Την αριθ. 41/1989 απόφαση του Κοινοτικού Συμβουλίου περί 
σύστασης κοινοτικού νομικού προσώπου με την επωνυμία Σχολική Επι¬ 
τροπή Γυμνασίου - Λυκείου Ν. Τρίγλιας, αποφασίζουμε:· 

1: Συνιστούμε στην Κοινότητα Ν. Τρίγλιας Ν. Χαλκιδικής ίδιο νο¬ 
μικό πρόσωπο με την επωνυμία Σχολική Επιτροπή Γυμνασίου - Λυ¬ 
κείου Ν. Τρίγλιας. 

2. Σκοπός του νομικού προσώπου είναι: 

-Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο, ως Πρόεδρο, 
β) Δύο Κοινοτικούς Συμβούλους, 
γ) Το Διευθυντή του Γυμνασίου. 

δ) Τον εκπρόσωπο του Συλλόγου Γονέων και Κηδεμόνων μαθητών 
Γυμνασίου και Λυκείου. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: 

Το αριθ. 4417ε οικόπεδο έκτασης 4.000 τ.μ. με το υφιστάμενο διδα¬ 
κτήριο επιφάνειας 661,84 τ.μ. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 6 Σεπτεμβρίου 1989 
Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6975 


Αριθ. 10989 (13) 

Σύσταση Σχολικής Επιτροπής Κοινότητας Ν. Πλαγίων Ν. Χαλκιδικής 
με την επωνυμία Σχολική Επιτροπή Δημοτικού Σχολείου - Νηπια¬ 
γωγείου Ν. Πλαγίων. 

Ο ΝΟΜΑΡΧΗΣ 

Έχοντας υπόψη: 

1. Τη Δ4/162/28.3.89 κοινή υπουργική απόφαση των Υπουργών 
Εσωτερικών, Οικονομικών, Εθνικής Παιδείας και Θρησκευμάτων, Πε¬ 
ριβάλλοντος Χωροταξίας και Δημοσίων Έργων «περί σύστασης Σχολι¬ 
κής Επιτροπής*. 

2. Το αριθ. 28303/17.5.89 έγγραφο του Υπουργείου Εσωτερικών 
σχετικά με τη σύσταση νομικών προσώπων με την επωνυμία Σχολική 
Επιτροπή. 

3. Τις διατάξεις του άρθρου 175 του Π.Δ. 76/85, όπως τροποποιή¬ 
θηκαν με το Ν. 1832/89. 

4. Την αριθ. 95/1989 απόφαση του Κοινοτικού Συμβουλίου περί 
σύστασης κοινοτικού νομικού προσώπου με την επωνυμία Σχολική Επι¬ 
τροπή Δημοτικού Σχολείου - Νηπιαγωγείου Κοινότητας Ν. Πλαγίων, 
αποφασίζουμε: 

1. Συνιστούμε στην Κοινότητα Ν. Πλαγίων Ν. Χαλκιδικής ίδιο νο¬ 
μικό πρόσωπο με την επωνυμία Σχολική Επιτροπή Δημοτικού Σχολείου 
- Νηπιαγωγείου Ν. Πλαγίων. 

2. Σκοπός του νομικού προσώπου είναι: 

-Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

-Η εκτέλεση μικρών έργων για επισκευή και συντήρηση των διδα¬ 
κτηρίων. 

-Η αποκατάσταση φθορών και ζημιών των επίπλων, εξοπλισμού και 
γενικά των διδακτηριακών εγκαταστάσεων. 

-Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικότερα η λήψη λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από 5μελές Διοικητικό Συμβούλιο 
αποτελούμενο από: 

α) Τον εκάστοτε Πρόεδρο, ως Πρόεδρο. 

β) Τον εκάστοτε αντιπρόεδρο της Κοινότητας. 

γ) Ένα Κοινοτικό Σύμβουλο. 

δ) Το Διευθυντή του Δημοτικού Σχολείου. 

στ) Ένα εκπρόσωπο του Συλλόγου Γονέων και Κηδεμόνων. 

4. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας κοινοτικής περιόδου. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 
α) Ετήσια επιχορήγηση της Κοινότητας, 
β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία: 

1) Περιουσία του Δημοτικού Σχολείου. 

α) Ένα διθέσιο διδακτήριο σε οικόπεδο έκτασης 6.740 τ.μ. 

β) Έκταση 42.662 τ.μ. αγροί. 


2) Περιουσία του Νηπιαγωγείου: 

Ένα οικόπεδο 726 τ.μ. με το υπό ανέγερση διθέσιο Νηπιαγωγείο. 

7. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πολύγυρος, 6 Σεπτεμβρίου 1989 
Ο Νομαρχών Δ/ντής 
ΝΙΚΟΛΑΟΣ ΠΑΡΙΤΣΗΣ 

- “*♦- 

Αριθ. 1509 (14) 

Καθορισμός βαθμολογικής κλίμακας πτυχίου των Τμημάτων Πανεπι¬ 
στημίου Αιγαίου. 

Ο ΠΡΟΕΔΡΟΣ 

ΤΗΣ Δ.Ε. ΤΟΥ ΠΑΝΕΠΙΣΤΗΜΙΟΥ ΑΘΗΝΩΝ 
Έχοντας υπόψη: 

1. Τη διάταξη της παρ. 1 εδ. γ' περίπτ. γ' του άρθρου 11 του Ν. 
1268/82 η οποία προστέθηκε με την παρ. 4α του άρθρου 18 του Ν. 
1404/83 «για τη δομή και λειτουργία των Τεχνολογικών Εκπαιδευτι¬ 
κών Ιδρυμάτων». 

2. Την απόφαση της 87ης/29.5.89 συνεδρίας της Διοικούσας Επι¬ 
τροπής του Πανεπιστημίου Αιγαίου, μετά από πρόταση των Τμημάτων, 
αποφασίζουμε: 

Τη βαθμολογική κλίμακα του πτυχίου των Τμημάτων του Πανεπι¬ 
στημίου Αιγαίου ως εξής: 

1. Το πτυχίο πιστοποιεί την επιτυχή αποπεράτωση των σπουδών του 
φοιτητή και αναγράφει βαθμό που μπορεί να είναι δεκαδικός μέχρι εκα¬ 
τοστά. Ο βαθμός αυτός είναι κατά σειρά επιτυχίας: Αριστα από 8,50 
μέχρι 10, Πολύ καλά από 6,50 μέχρι 8,50 (μή συμπεριλαμβανομένου) 
και Καλά από 5,00 μέχρι 6,50 (μη συμπεριλαμβανομένου). 

2. Ο βαθμός πτυχίου προκύπτει όπως ορίζουν οι ισχύουσες διατάξεις 
με την προϋπόθεση ότι ο φοιτητής συμπληρώνει τον ελάχιστο αριθμό δι¬ 
δακτικών μονάδων, που απαιτείται για τη λήψη του πτυχίου. 

3. Στους φοιτητές που μετεγγράφονται σε επόμενο του πρώτου εξα¬ 
μήνου, με απόφαση του Δ.Σ., τους αναγνωρίζονται μαθήματα προηγού¬ 
μενων ή επόμενων εξαμήνων και κατοχυρώνονται οι βαθμοί του τμήμα¬ 
τος προέλευσης με τις διδακτικές μονάδες που ορίζονται από το πρό¬ 
γραμμα σπουδών του Τμήματος υποδοχής. 

4. Ο βαθμός του μαθήματος υπολογίζεται στην εξαγωγή του βαθμού 
πτυχίου μόνο εάν το μάθημα έχει ενταχθεί με διδακτικές μονάδες στο 
πρόγραμμα σπουδών. 

5. Στους φοιτητές των Τμημάτων του Πανεπιστημίου που τελειώ¬ 
νουν με επιτυχία τις σπουδές τους απονέμεται Πτυχίο. 

Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 29 Αυγούστου 1989 
ΠΑΥΛΟΣ ΣΑΚΕΛΛΑΡΙΔΗΣ 
-- 

Δ ΙΟΡΘΩΣΕΙΣ ΣΦΑΛΜΑΤΩ Ν 

(15) 

Στο ΦΕΚ 586/Β'/8.8.89 και στην απόφαση 95850/7.8.89 του 
Υπουργού Εργασίας «Εκλογή εκπροσώπων εργαζομένων στο Δ.Σ. Ορ¬ 
γανισμών», γίνεται η εξής διόρθωση: Στη σελ. 5835 στη στήλη Α και 
στον 9ο στίχο από το τέλος, μετά τη λέξη «εκλογέων», προστίθεται η 
φράση «τον ολικό αριθμό των ακύρων ψηφοδελτίων». 

(Από το Υπουργείο Εργασίας) 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΙΕΧ 


Καποδιστρΐου 34 
104 32 

22.3211 ΥΡΕΤ ΟΠ 


Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.30 - 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547__ 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
’ Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας απόστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» 

» 

» 

Β' 

» 

10.000 

Υ) 

» 

» 

» 

Γ 

» 

4.000 

δ) 

» 

» 

» 

Δ’ 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

Ν.Π.Δ.Δ. 

» 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμπ.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










